als_Latn dik_Latn sag_Latn
25.10.2012, - E Enjte
Ministri Buja falënderon Austrinë për ndihmën e dhënë arsimit kosovar
Ministri i Arsimit, Shkencës dhe Teknologjisë, z.Ramë Buja, në ditën e dytë të vizitës në Austri, është takuar me anëtarët e Komisionit për shkencë të Parlamentit të Austrisë.
Ministri Buja me komisionin parlamentar per shkence te Austrise
Ministri Buja ka falënderuar anëtarët e këtij Komisioni parlamentar për kontributin që Austria ka dhënë në Kosovë në fushën e arsimit, ndërkaq më pas ka njoftuar anëtarët e Komisionit për gjendjen e arsimit, shkencës dhe hulumtimit që është në Kosovë.
Zëvendëskryesuesja e këtij Komisioni, Katharina Cortolezis-Schlager, në emër të të gjithë deputetëve që janë anëtarë të Komisionit parlamentar për Shkencë, ka përgëzuar ministrin Buja për progresin që ka arritur Kosova në fushën e arsimit. Deputetët austriakë u shprehën të impresionuar për arritjet e Kosovës, duke theksuar që Kosova është shteti që ka pasur arritjet më të mëdha në rajon në fushën e arsimit, për një kohë kaq të shkurtër.
Ministri Buja me menaxhmentin e Universitetit te Krems
Anëtarët e komisionit u shprehën të interesuar që të vazhdojnë investimet dhe bashkëpunimin me Kosovën, duke shprehur gatishmërinë që të ndikojnë në thellimin e bashkëpunimit të të dy vendeve, si dhe të realizojnë projekte që kanë të bëjnë me shkëmbimin e studentëve të të dy shteteve.
Gjatë ditës së sotme, ministri Buja ka vizituar edhe Universitetin e Shkencave të Aplikuara në Krems të Austrisë, ku u prit nga menaxhmenti dhe profesorë të këtij Universiteti.
Ministri Buja, përveçqë vizitoi nga afër laboratorët dhe hapësirat tjera të këtij universiteti, ai u njoftua hollësisht lidhur me programet që i ofron ky universitet, ndërkaq mori premtime që Kosova të fillojë së shpejti një partneritet me këtë universitet, sidomos në fushën e arsimin të lartë profesional.
Ndryshe, Ministri Buja po qëndron në Austri me ftesë të ministrit federal për Shkencë dhe Hulumtim të Austrisë, Prof.Dr. Karlheinz Tochetrle.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn